Brian May
Brian Harold May CBE (rođen u Hamptonu, Middlesex, Engleska, Ujedinjeno Kraljevstvo 19. jula 1947) engleski je gitarist grupe Queen. Još kao dječak izrađuje svoju prvu gitaru s ocem, napravljenu od drveta starog kamina. Naziva je Red Special, te s njom izvodi mnogobrojne Queenove pjesme.[kako?] Brianovi rani uzori bili su Cliff Richard i grupa The Shadows, kao i Jimi Hendrix. Na mnogim Queenovim albumima Brian se pojavljuje kao vodeći vokal na mnogim pjesmama kao "39", "Sail Away Sweet Sister", "Good Company", "Some Day One Day" itd. Potpisuje pjesme kao što su "We Will Rock You", "Flash", "Who Wants to Live Forever", "Too Much Love Will Kill You" na kojima također nastupa kao prateći vokal. Nakon raspada grupe Queen 1991, izlazi nekoliko njegovih albuma koji nisu doživjeli sličan komercijalni uspjeh, kao oni s grupom Queen. Jednim od najznačajnih je album iz 1992. pod nazivom Back To The Light, na kojem se nalazi i pjesma "Driven By You" upotrebljavana u mnogobrojnim reklamama, kao u onoj za vozila marke Ford.[nedostaje referenca] U intervjuu je Cliff Richard za gitaristu u njegovom bendu iz snova odabrao Briana Maya.[nedostaje referenca] Danas Brian i Roger Taylor još nastupaju širom svijeta pod nazivom Queen + Paul Rodgers, gdje ih na vokalu prati Paul Rodgers, bivši član grupa Free i Bad Company. Brian je dobar prijatelj s Axlom Roseom i Slashom iz grupe Guns N' Roses s kojima je nastupao na turneji 1992. kao gost. Također u dosta prilika nastupao sa Zuccherom i Aliceom Cooperom, kao i u mnogobrojnim drugim "all star" gitarskim događajima.